Benvolguts companys i companyes,

comencem la temporada d’escacs marcada per tot el tema del COVID-19. Per això, abans de parlar de les classes en si, us comento tot allò referent a les mesures de seguretat.

Abans d’entrar:

Es farà una higienització de l’espai (taules, cadires, taulells, rellotges i peces que es faran servir).

A l’entrada:

Es prendrà la temperatura de l’infant, us oferirem una mascareta (cas que no la portin) i ens netejarem les mans amb gel hidroalcohòlic.

A la classe:

Per tal de garantir la distància de seguretat, limitarem l’aforament de la classe. Cada alumne ha de tenir un mínim de dos metres quadrats i intentar mantenir la distància de metre i mig dins de l’aula.

Farem servir el gel hidroalcohòlic per netejar-nos les mans a la classe.

També tindrem mocadors d’un sol ús per si fos necessari.

Al lavabo:

Cas que es faci servir, recordarem la necessitat de netejar-se les mans.

A la sortida:

Farem servir l’altra entrada per que no es barregin els que entrin i els que surtin i que no hi hagi cap tipus d’aglomeració. Tanmateix hi haurà un quart d’hora de marge entre classes per que ens creuem el mínim possible i tinguem temps higienitzar l’espai.

OPCIÓ ONLINE

També us oferim la possibilitat de fer les classes en línia per infants a partir de 6 anys i/o adults amb grups reduïts.

CASUÍSTICA

És possible que un alumne hagi pagat el mes i un company del seu grup de convivència de l’escola doni positiu. Llavors, encara que sigui negatiu, s’ha de confinar durant 14 dies, tot i que estigui sa. En aquest cas oferim la possibilitat de recuperar la classe més endavant, fer-la online o recuperar el 60% d’allò que li quedi per fer.

Si fossin petits i no poden seguir una classe online us oferim passar un vídeo amb el contingut programat pel dia fet pel professor, com a opció.

Cas que sigui el professor/a, si no hem pogut substituir-lo, es podrà recuperar més endavant, assistir a la classe online o recuperar el 100% de les classes que no s’hagin pogut impartir.

PREUS

Tots els pagaments es faran per anticipat o no es podrà assistir a classe.

|  |
| --- |
| PRESENCIAL |
| Iniciació | 45 minuts | 25€/mes |
| Intermig | 1 hora | 30€/mes |
| Avançat | 1 hora 30 minuts | 35€/mes |
| Particular | 2 hores | 30€/sessió |
|  |
| ONLINE |
| Intermig | 1 hora de classe + 1 hora de torneig | 25€/mes |
| Avançat | 1h 30 minuts classe + 1 hora de torneig | 30€/mes |
| Particular | 2 hores | 25€/sessió |

\*Si es vol assistir a una classe s’ha d’avisar i pagar 10€ per avançat.

MÍNIM D’ALUMNES

El mínim per engegar un grup és de 5 alumnes per grups d’iniciació o nivell intermig i 4 pels grups avançats.

GRUPS

Iniciació: Alumnes amb menys de sis anys o amb molt poques nocions d’escacs. Aprendrem les regles bàsiques i treballarem conceptes amb jocs de preescacs al principi. Poc a poc anirem introduint conceptes i adaptant-nos a una dinàmica de classes.

Intermig: Alumnes fins els dotze anys o que no hagin competit mai. Tindran una dinàmica de classe on de mica en mica anirem augmentant les càrregues de treball i aprofundint conceptes.

Avançat: Alumnes a partir dels dotze anys i que hagin jugat alguns tornejos. Ens centrem en l’entrenament i en anar pulint conceptes de joc.

Particular: No és un grup propiament. Està reservat per aquells alumnes que vulguin treballar un tema en concret que possiblement no estigui programat pel seu grup classe o que, per qualsevol tema, li costi. És bàsicament per alumnes del grup avançat.

Per qualsevol dubte, no dubteu en contactar al 605 30 80 32 o a ruben.gaviland@gmail.com (Rubén)